Sekolah Menengah Kebangsaan Jelutong

Sekolah Menengah Kebangsaan Jelutong atau nama ringkasnya SMK Jelutong, merupakan sebuah sekolah menengah kebangsaan yang terletak di Lorong Sekolah, 11600 Pulau Pinang. Pada 2009, Sekolah Menengah Kebangsaan Jelutong memiliki 587 pelajar lelaki dan 408 pelajar perempuan, menjadikan jumlah keseluruhan murid seramai 995 orang. Ia mempunyai seramai 80 orang guru.2009 Kini, bilangan murid di SMK Jelutong adalah seramai 602 orang dengan bilangan guru seramai 75 orang dan 14 staf.2022 Sejarah SMK Jelutong pada awalnya diberi nama Jelutong Secondary School yang ditubuhkan pada 1962 dengan 11 buah kelas dalam satu bangunan dua tingkat. Moto sekolah ketika itu ialah "Adopt and Adapt". Pengetua pertama ialah mendiang En Keong Siew Tat. Jelutong Secondary School terus berkembang dengan tambahan bangunan dan pelbagai prasarana untuk keselesaan para murid dan warga pendidik di bawah dua lagi pengetua selepas itu. Pada tahun 1972 Jelutong Secondary School bertukar nama kepada Sekolah Menengah Jelutong. Moto sekolah turut bertukar menjadi "Berdikari dan Berbaktir". SMK Jelutong terus mengalami pembangunan fizikal yang pesat di bawah pucuk pimpinan baru dan projek-projek pengumpulan dana bagi menaik-taraf bangunan-bangunan sekolah untuk mewujudkan suasana yang lebih kondusif untuk proses pengajaran dan pembelajaran. Pada 15 April 1996, Program Integrasi Pendidikan Khas Bermasalah Pembelajaran (PPKI) dimulakan di SMK Jelutong. Program ini merupakan program yang pertama di sekolah menengah Pulau Pinang yang bermula dengan 2 orang murid dan seorang guru. Dahulunya, sebelum pandemik covid-19 melanda, SMK Jelutong giat meraih nama dalam bidang sukan termasuk murid PPKI Logo Sekolah Warna beige dan hijau tua (turquoise) pada lencana sekolah adalah warna sekolah Bulatan di bahagian luar melambangkan kesempurnaan bahawa murid-murid lulus dan tamat persekolahan mereka sebagai rakyat dan anggota masyarakat yang sempurna dan matang. Bulatan ini mengandungi : a) Suatu bulatan biege di bahagian dalam yang melambangkan pendidikan penuh yang diberi oleh sekolah dan dedikasi murid-murid kepada sekolah dan b) Suatu lagi bulatan di bahagian dalam yang melambangkan kehausan murid-murid terhadap ilmu pengetahuan (dilambangkan dengan sebuah buku), ketaat-setiaan mereka terhadap Negeri (dilambangkan dengan sepohon pokok pinang) dan kenyataannya bahawa sekolah ini memainkan peranan yang sangat penting dalam pembentukan murid-murid untuk peranan beranikaragam dalam pelbagai lapisan masyarakat (dilambangkan dengan sinaran beige dan hijau tua yang memancar setengah bulatan yang menandakan sekolah ini). Bulan sabit hijau tua (turtoise) menunjukkan bahawa kita adalah sebahagian daripada masyarakat Malaysia di mana Islam ialah agama rasmi Cogan kata sekolah ini ’BERDIKARI DAN BERBAKTI’ menjadi inspirasi kepada murid-murid untuk mencapai kemerdekaan dan sedia berkhidmat untuk sekolah, negeri dan tanah air mereka. Tahun 1962 adalah tahun penubuhan sekolah ini. MOTO SEKOLAH Berdikari dan Berbakti Berdikari adalah singkatan kepada frasa ’berdiri di atas kaki sendiri’ iaitu tidak bergantung kepada orang lain dalam membuat sesuatu keputusan atau sesuatu pekerjaan. Berbakti pula membawa maksud merangkumi sifat-sifat baik hati, kasih sayang, hormat-menghormati dan tolong-menolong. Frasa ini bersesuaian dengan aspirasi dan budaya sekolah ini untuk melahirkan insan yang seimbang dari segi intelek, rohani, emosi dan jasmani yang diharapkan akan dapat menyumbang jasa kepada negara, agama dan bangsa. Piagam Sekolah Menghasilkan warganegara yang berilmu, yang taat setia, yang bertanggungjawab, berkebolehan dan berbakti berdasarkan prinsip-prinsip Rukun Negara dan Falsafah Pendidikan Negar Menyediakan pendidikan yang bermutu, inovatif, kreatif, murni dan seimbang dari perspektif intelek, rohani, emosi dan jasmani Bersikap adil dan bertindak saksama terhadap semua pelajar tanpa mengira unsur-unsur keturunan, agama, sosial, ekonomi dan politik Membentuk sebuah budaya masyarakat sekolah yang berhati dan berbudi dengan mengamalkan budaya penyayang Mewujudkan satu suasana pengajaran dan pembelajaran yang terancang dan berkesan Menggalakkan pelajar-pelajar mempertingkatkan prestasi dan pencapaian mereka dalam akademik dan kokurikulum bersandarkan minat dan kemampuan masing-masing Memberi bimbingan dan kaunseling kepada pelajar-pelajar demi membentuk sifat-sifat bermoral dan progresif Memupuk permuafakatan dan kerjasama yang rapat dengan pelajar dan ibu bapa dalam projek sekolah yang berkaitan dengan kebersihan, keceriaan, keselamatan dan kebajikan FALSAFAH SEKOLAH Memberi asuhan, bimbingan dan didikan kepada semua murid agar menjadi warganegara yang seimbang dan harmonis berteraskan kepada kepercayaan dan kepatuhan kepada Tuhan. Usaha ini bermatlamatkan untuk melahirkan warganegara yang berilmu, berketrampilan, bertanggungjawab dan berakhlak mulia yang dapat memberi sumbangan kepada kesejahteraan masyarakat dan kemakmuran negara Lagu Sekolah Berdikarilah satu amalan yang berguna Berani menempuh halangan hidup itulah asuhan kita Taat dan setia Dalam usaha kita Berdikari dan Berbakti Itulah lambang SMJ Pencapaian Anugerah sekolah hijau • Naib Johan Anugerah Hijau pada 2011 •Naib Johan Anugerah Hijau pada 2012. •Anugerah Emas pada tahun 2013. •Anugerah Perak pada tahun 2014. • Anugerah Perak pada tahun 2015 • Johan pada tahun 2016 • Naib Johan pada tahun 2017 Senarai Pengetua Terdahulu • Pengetua pertama, En Keong Siew tat • Pengetua ke-2, En. M Thilagaratnam •Pengetua ke-3, En. Yeap Hooi Chong • Pengetua ke-4, En. Loo Yew Khin • Pengetua ke-5, En. Cheam Aik Seong •Pengetua ke-6, En Goh Hooi Beng •Pengetua ke-7, En. Cheng Tee •Pengetua ke-8, En. Teh Soo Eem •Pengetua ke-9, En. Teoh Paih Teik •Pengetua ke-10, En, Teh Pang Eng •Pengetua ke-11, Pn. Lee Chooi Sian • Pengetua ke-12, En. Loh Chee Heng • Pengetua ke-13, Pn. See Bee Khim Alamat Sekolah Menengah Kebangsaan Jelutong Lorong Sekolah, 11600 Pulau Pinang 11600, Georgetown Pulau Pinang, Malaysia Telefon = 6046583452 Fax = 6046590632 Pautan luar http://smkjelutong.blogspot.com/p/visi-dan-misi-sekolah.html?m=1